จัสติสลีก - วิกิพีเดีย

# จัสติสลีก

### จากวิกิพีเดีย สารานุกรมเสรี

จัสติสลีก
หน้าเริ่มต้น
ชื่อภาษาอังกฤษ | Justice League
รูปแบบรายการ | การ์ตูนทีวีแอนิเมชัน
ความยาวตอน | 20-23 นาที
ผู้สร้าง | ?

แสดงโดย

Carl Lumbly

Michael Rosenbaum
Kevin Conroy
Phil LaMarr
Susan Eisenberg
George Newbern
Maria Canals

ประเทศต้นกำเนิด | สหรัฐอเมริกา
เครือข่าย/สถานี | การ์ตูนเน็ทเวิร์ก
ฉายครั้งแรก | 17 พฤศจิกายน 2544 – 29 พฤษภาคม 2547
จำนวนตอน | 52
ข้อมูล IMDb

จัสติสลีก ฉบับแอนิเมชั่น (Justice League) เป็นการ์ตูนทีวีแอนิเมชันที่เข้ามาฉายในประเทศไทยทางช่อง Cartoon Network ของ ทรูวิชั่นส์ ช่อง 29 สำหรับระบบอนาล็อกและช่อง 52 สำหรับระบบดิจิตอล โดยที่ต้นฉบับของการ์ตูน เรื่องนี้ มาจาก หนังสือการ์ตูนชื่อเดียวกันนี้ โดยเป็นการรวมเรื่องดังของ DC Comics ในฉบับแอนิเมชั่นนี้เป็นการรวมเอา 7 ซูเปอร์ฮีโร่ผู้ยิ่งใหญ่แห่งจักรวาล DC เข้าไว้เป็นทีมเดียวกัน โดยเรียกตัวเองว่า สภายุติธรรม(จัสติสลีก) ขณะเดียวกันก็มีการรวมเหล่าร้ายต่างๆจากการ์ตูนแต่ละเรื่องมาด้วยเช่น เล็กซ์ ลูเธอร์ (ซูเปอร์แมน), โจ๊กเกอร์, ทอยแมน (แบทแมน), แวนดัล ซาเวจ รวมทั้งมีการปรากฏตัวของการ์ตูนซูเปอร์ฮีโร่อื่นๆของทาง DC เช่น สแตติก (จากเรื่อง สแตติค ช็อค)

## [แก้] เนื้อเรื่องย่อ

ระวังเสียอรรถรส ข้อความด้านล่างนี้ มีการกล่าวถึง เนื้อเรื่อง หรือฉากจบ

แบทแมนได้ทำการสืบจนพบว่า มีสิ่งมีชีวิตจากต่างดาวเข้ามาอาศัยในร่างมนุษย์โลกเพื่อทำการทดลองบางอย่าง ระหว่างที่แบทแมนโดนจับได้และกำลังต่อสู้อยู่นั้น ซูเปอร์แมนผู้ซึ่งเสร็จจากปฏิบัติภารกิจในการปลอดอาวุธนิวเคลียร์ทั่วโลก ผ่านมาและมาช่วยไว้ได้ ทั้งสองได้รับสัญญาณทางจิตที่เป็นการขอความช่วยเหลือจากมนุษย์ต่างดาวชาวดาวอังคาร จอน จอนซ์ (J'onn J'onnz) โดย จอน แจ้งให้ทราบว่า สิ่งมีชีวิตต่างดาวกลุ่มที่เข้ามาที่โลกเป็นกลุ่มเดียวกับที่ทำลายอารธรรมของดาวอังคารลงไปที่หลายร้อยปีก่อน และเขาเป็นมนุษย์ชาวดาวอังคารคนสุดท้ายที่รอดมาได้ เขามาที่โลกเพื่อเตือนมนุษย์โลกถึงภัยภิบัติในครั้งนี้ แต่ถูกจับได้เสียก่อน และอาวุธนิวเคลียร์ที่พอจะต่อกรกับสิ่งมีชีวิตต่างดาวได้ก็โดน ต่างดาวที่ปลอมเป็นวุฒิสมาชิกของรัฐบาลอเมริกา สั่งให้ทำลายไปแล้ว จอนจึงโทรจิตไปแจ้งต่อฮีโร่อีก 4 คน ประกอบไปด้วย กรีนแลนเทอร์ สาวน้อยมหัศจรรย์ แฟลช และฮอว์กเกิร์ล ทั้ง 7 คน จึงรวมตัวกันและสามารถขับไล่ เหล่าสิ่งมีชีวิตต่างดาวออกไปได้ หลังจากทำสำเร็จ ซุปเปอร์แมนก็เริ่มคิดว่า ถ้ามีพลังของทีมทั้ง 7 คนนี้ ก็จะเพิ่มขีดสามารถในการช่วยโลกได้มากขึ้น จึงรวมตัวกันเป็นทีม ที่ใช้ชื่อว่า "จัสติสลีก" โดยมีศูนย์บัญชาการอยู่ที่ดาวเทียมที่โคจรอยู่นอกโลก

## [แก้] ตัวละคร

  ดูบทความหลักที่ ตัวละครในจัสติสลีก

- ซูเปอร์แมน (Superman) - บุรุษเหล็ก แห่ง เมโทโปลิส
- แบทแมน (Batman) - นักปราบอาชญากรรม แห่ง ก็อดแธม
- สาวน้อยมหัศจรรย์ (Wonder Woman)- เจ้าหญิงนักรบ แห่ง เผ่าอเมซอน
- กรีนแลนเทิร์น (Green Lantern) - อดีตทหารอเมริกัน ผู้ได้รับพลังจากแหวนวิเศษ
- แฟลช (Flash) - บุรุษผู้เร็วที่สุดในโลก
- ฮอว์คเกิร์ล (Hawkgirl) - เหยี่ยวสาวผู้ชื่นชอบการต่อสู้
- นักล่ามนุษย์ชาวดาวอังคาร (Martian Manhunter) - มนุษย์ต่างดาวผู้เงียบขรึม

## [แก้] รายชื่อตอน

- ในสองฤดูกาลแรก ของ จัสติสลีก จะนำเสนอในลักษณะที่เป็นตอนยาว 2 ตอนจบ เป็นส่วนใหญ่ (เฉพาะ "Secret Origins" ซึ่งเป็นบทแรกของซีรีย์นี้ และ "The Savage Time" กับ "Starcrossed" ที่เป็นบทสุดท้ายของ ฤดูกาลที่1 และ2 เท่านั้นที่ มี 3 ตอนจบ ส่วนตอนที่มีตอนเดียวจบมีตอนเดียว คือ "Comfort and Joy")

- ส่วนตั้งแต่ฤดูกาลที่ 3 ลงไป จัสติสลีก มีการเปลี่ยนแปลงครั้งใหญ่ ในด้านเนื้อเรื่องมีการเพิ่มซูเปอร์ฮีโร่อีกหลายคนเข้ามาในทีม และการนำเสนอนั้นเป็นการนำเสนอแบบจบในตอนทั้งสิ้น โดยได้ทำการเปลี่ยนชื่อเป็น "จัสติสลีค อันลิมิเต็ด" และดำเนินเรื่องไปอีก 3 ฤดูกาล รวมมี จัสติสลีก ฉบับแอนิเมชั่น ทั้งสิ้น 5 ฤดูกาล

### [แก้] จัสติสลีก ฤดูกาลที่ 1

(ฉายครั้งแรกในอเมริกา เมื่อ พ.ศ. 2544-2545)

- "Secret Origins" ตอนที่ 1,2 และ 3 ปฐมบทแห่งการรวมตัวของเหล่าซูเปอร์ฮีโร่ เริ่มขึ้นโดย เมื่อแบทแมนและซูเปอร์แมนทราบว่ามีสิ่งมีชีวิตต่างดาวเข้าแทรกซึมมาที่โลก ทั้งคู่ได้เข้าช่วยเหลือนักล่ามนุษย์ชาวดาวอังคาร จอน จอนซ์ และทั้ง3ได้รวมตัวกับฮีโร่อีก 4 คน ประกอบไปด้วย กรีนแลนเทิร์น สาวน้อยมหัศจรรย์ แฟลช และฮอว์กเกิร์ล ทั้ง 7 คน จึงรวมตัวกันและสามารถขับไล่ เหล่าสิ่งมีชีวิตต่างดาวออกไปได้ หลังจากทำสำเร็จ ซูเปอร์แมนก็เริ่มคิดว่า ถ้ามีพลังของทีมทั้ง 7 คนนี้ ก็จะเพิ่มขีดสามารถในการช่วยโลกได้มากขึ้น จึงรวมตัวกันเป็นทีม ที่ใช้ชื่อว่า "จัสติสลีก" โดยมีศูนย์บัญชาการอยู่ที่ดาวเทียมที่โคจรอยู่นอกโลก

- "In Blackest Night" ตอนที่ 4 และ 5 กรีนแลนเทิร์น จอน สจ๊วต ยอมถูกจับโดย หุ่นยนต์นักล่ามนุษย์ เพื่อไปขึ้นศาลอวกาศในข้อหาทำลายดาวเคราะห์ ทำให้ประชากรหลายล้านคนต้องเสียชีวิต พวกจัสติสลีก จึงเดินทางไปช่วยสืบหาข้อแก้ต่าง และพบความผิดปกติบางประการเบื้องหลังคดีนี้ ซึ่งอาจส่งผลเสียหายครั้งใหญ่ต่อหน่วย กรีนแลนเทิร์น แห่งจักรวาล

- "The Enemy Below" ตอนที่ 6 และ 7 เรือดำน้ำพลังงานนิวเคลียร์ถูกจู่โจมที่แอตแลนตีส นครใต้บาดาล ซึ่งอาจนำไปสู่สงครามได้ อควาแมน ราชาแห่งแอตแลนตีส จึงเดินทางขึ้นมาบนโลกเพื่อเจรจา ระหว่างนั้นเอง อควาแมนถูก เดดช๊อต ที่ถูกจ้างมา ลอบโจมตีทำให้ได้รับบาดเจ็บ ลอร์ด โอม ผู้เป็นน้องชายของ อควาแมน โกรธและสั่งทหารแห่งแอตแลนตีสเตรียมบุกขึ้นโลก จัสติสลีก ต้องหาตัวผู้อยู่เบื้องหลังเหตุการเหล่านี้ให้ได้ก่อนสงครามจะระเบิดขึ้น

- "Paradise Lost" ตอนที่ 8 และ 9 ฮาเดส เทพเจ้าแห่งนรกทาร์ทารัส ถูกขังอยู่ที่เกาะเทอมิสกีร่า ของเผ่าสตรีแห่งอเมซอน บ้านเกิดของ สาวน้อยมหัศจรรย์ พ่อมด ฟิลิกซ์ ฟัสท์ จึงทำการตามหาของโบราณที่สามารถปลดปล่อย ฮาเดสได้ และเดินทางไปที่เทอมิสกีร่า สาวน้อยมหัศจรรย์ต้องการช่วยโลกและบ้านเกิดจึงนำเหล่า จัสติสลีก ไปที่เกาะ ทั้งๆที่ทราบว่าเกาะนี้มีกฏเหล็กคือห้ามไม่ให้ผู้ชายขึ้นมาบนเกาะ

- "War World" ตอนที่ 10 และ 11 ซูเปอร์แมนและจอน จอนซ์ ถูกจับไปที่โลกสงคราม ที่ปกครองโดย มองกูล ซูเปอร์แมนถูกบังคับให้ต่อสู้กับทาสสงครามในโคลีเซี่ยม เพื่อความบันเทิงของคนในโลกสงคราม แต่หลังจากได้รับชัย ซูเปอร์แมนไม่ยอมฆ่าคู่แข่งตามกฎ จึงถูกทำโทษและนัดต่อไปต้องสู้กับ มองกูลผู้ซึ่งมีแผนการเพื่อไม่ให้ตนเองพ่ายแพ้

- "The Brave and the Bold" ตอนที่ 12 และ 13 กรีนแลนเทิร์นและแฟลช ได้ค้นพบแผนการณ์ของ กร๊อด กอริล่าพูดได้ที่วางแผนจะทำลายกอริล่า ซิตี้ เมืองของเหล่ากอริล่าในแอฟริกา โดยกร๊อดมีอุปกรณ์ที่สามารถสั่งการมนุษย์ได้และใช้มันกับแฟลชไปขโมยไอทโซโทปกัมมันตภาพรังสี กรีนแลนเทิร์นและแฟลชจะต้องร่วมมือกับโซโลวาร์ กอริล่าอีกตัวหนึ่งที่ต้องการหยุดยั้งแผนการณ์ของกร๊อด

- "Fury" ตอนที่ 14 และ 15 นักรบหญิงแห่งเผ่าอเมซอนผู้หนึ่งได้หนีออกมาจากเกาะเทอมิสกีร่า และได้รวมทีมเหล่าร้ายขึ้นให้ทำการปล่อยอาวุธเชื้อโรคที่จะทำร้ายเฉพาะเพศชายเท่านั้น เพื่อหวังจะให้ทั้งโลกมีแต่ผู้หญิงแบบที่เทอมิสกีร่า มีเพียงสาวน้อยมหัศจรรย์และฮอว์กเกิร์ลเท่านั้นที่จะหยุดหายนะในครั้งนี้

- "Legends" ตอนที่ 16 และ 17 กรีนแลนเทิร์น, แฟลชและฮอคว์เกิร์ล ถูกส่งตัวไปยังโลกคู่ขนาน ที่นั่นพวกเขาได้พบกับกลุ่มของจัสติส กิลด์ แห่งอเมริกา ซึ่งมาจากหนังสือการ์ตูนที่จอห์นเคยอ่านสมัยเด็กๆ เหล่าจัสติสลีกเริ่มเอะใจกับเรื่องแปลกๆที่เกิดขึ้นบนโลก ไม่ว่าจะเป็นรถขายไอศกรีมที่ไม่เคยจอดหรือมักจะเกิดเหตุร้ายเมื่อพวกเขาค้นพบอะไรบางอย่าง เมื่อจัสติสลีกจึงออกค้นหาพวกเขาได้ค้นพบกับความจริงที่น่าตกตะลึง

- "Injustice For All" ตอนที่ 18 และ 19 เล็กซ์ ลูเธอร์คู่ปรับตัวฉกาจของซูปเปอร์แมน ได้ก่อตั้ง สมาคมเหล่าร้าย อินจัสติสแก็ง ขึ้น อันประกอบไปด้วย โซโลมอน แกรนดี้, ชีทาร์, เดอะ เชด, สตาร์ซัฟไฟร์, อัลตราฮิวแมนไนท์, คอปเปอร์เฮด และ โจ๊กเกอร์ เพื่อทำลายซุปเปอร์แมนและจัสติสลีกให้ราบคาบ เมื่อต้องเผชิญกับแก๊งซูปเปอร์เหล่าร้ายแบบนี้ จัสติสลีกจะทำอย่างไร

- "A Knight of Shadows" ตอนที่ 20 และ 21 จัสติสลีก ร่วมมือกับ เดอะ เดม่อนเพื่อปกป้องศิลานักปราชญ์ จากแม่มดผู้ชั่วร้าย มอร์เกน เลอ เฟย กับลูกชายของเธอ ผู้เป็นศัตรูกับเดม่อนมาตั้งแต่สมัยกษัตริย์ อาเธอร์แห่งคาเมรอท ซึ่งเวทมนตร์ของนาง แม้แต่จอน จอนซ์ผู้มีพลังจิตยังต้องพลาดท่า

- "Metamorphosis" ตอนที่ 22 และ 23 เรกซ์ เมสัน เพื่อนเก่าของกรีนแลนเทิร์น ถูกเจ้านายหักหลังและทำให้ถูกระเบิดในโรงงานสารเคมี ทำให้เค้ากลายเป็น “มนุษย์สสาร” และต้องการที่จะแก้แค้น กรีนแลนเทิร์นต้องหาทางยับยั้งเค้าให้ได้ ก่อนที่เพื่อนจะกลายเป็นอาชญากร

- "The Savage Time" ตอนที่ 24, 25 และ 26 บทสุดท้ายของฤดูกาลแรก ขณะที่พวกจัสติสลีก ทุกคนยกเว้นแบทแมน กำลังทำงานอยู่ในอวกาศ โดยถูกหุ้มด้วยพลังแหวนของกรีนแลนเทิร์น ได้มีการเดินทางข้ามเวลาเกิดขึ้น เมื่อกลับมาที่โลกทุกคนพบว่า ลัทธิ นาซี ปกครองโลกนี้อยู่ ด้วยความช่วยเหลือของแบทแมนในโลกนี้ ทำให้พวกเค้าเดินทางย้อนเวลากลับไปในสงครามโลกครั้งที่1 ปี 1940 เพื่อทำให้ประวัติศาสตร์กลับมาเหมือนเดิม ที่นั้นเค้าพบว่าพวกนาซีมีอาวุธทันสมัยมากมาย และมีผู้นำคนใหม่ คือ แวนดัล ซาเวจ

### [แก้] จัสติสลีก ฤดูกาลที่ 2

(ฉายครั้งแรกในอเมริกา เมื่อ พ.ศ. 2546-2547)

- "Twilight" ตอนที่ 27 และ 28 ดาร์คไซด์แห่งอโพคาลิป ศัตรูของซูปเปอร์แมน ได้มาที่โลกและของให้จัสติสลีก ไปช่วยที่ดาวของตน จากการรุกรานของเบรนนิแอค แต่ซูปเปอร์แมนไม่ไว้ใจในดาร์คไซด์ จึงให้แบทแมนและสาวน้อยมหัศจรรย์ ไปตามพวก นิวก๊อด ศัตรูตลอดกาลของดารค์ไซด์มาช่วย

- "Tabula Rasa" ตอนที่ 29 และ 30 เล็กซ์ ลูเธอร์ ค้นพบหุ่นยนต์นาม "อมาโซ่" ที่มีความสามารถในการเลียนแบบพลังเหนือมนุษย์ได้ เขาได้หลอกว่าตนเองเป็นพ่อของอามาโซ่และหลอกใช้ให้เขาไปจัดการพวกจัสติสลีก ขณะเดียวกันเพราะความพยายามในการตามหาอามาโซ่ ทำให้จอนได้ยินเสียงในจิตใจของมนุษย์โดยไม่ได้ตั้งใจและทำให้เขาต้องเผชิญหน้ากับตัวตนที่แท้จริงของมนุษย์

- "Only a Dream" ตอนที่ 31 และ 32 จอน ดี สมัครเป็นตัวทดลองเครื่องมือเกี่ยวกับความฝัน ซึ่งจากการผิดพลาดทำให้เค้าสามารถควบคุมความฝันของทุกคนที่หลับได้ และเรียกตัวเองว่า ด๊อกเตอร์เดสทินี่ เค้าได้ใช้ความสามารถนี้จัดการกับพวกจัสติสลีกทุกคนที่หลับ เหลือเพียงแบทแมนกับจอน จอนซ์เท่านั้นที่พอจะแกวิกฤตนี้ได้โดยต้อง สู้กับความง่วงของตัวเอง

- "Maid of Honor" ตอนที่ 33 และ 34 เจ้าหญิงรัชทายาทแห่งประเทศแคสเนีย ชวนสาวน้อยมหัศจรรย์ไปพบกับคู่มั่นของเธอ ซึ่งก็คือ แวนดัล ซาเวจ ที่สาม หลานของผู้นำนาซีในสงครามโลกครั้งที่ 1(จากตอน The Savage Time ในฤดูกาลที่1) จากนั้นไม่นานบิดาของเจ้าหญิงก็เสียชีวิต เจ้าหญิงยอมให้ซาเวจปกครองประเทศ โดยไม่ฟังคำเตือนของสาวน้อยมหัศจรรย์ และในตอนนี้เราจะได้พบความจริงเกี่ยวกับแวนดัล ซาเวจ ศัตรูตัวร้ายของจักรวาล DC

- "Hearts and Minds" ตอนที่ 35 และ 36 กลุ่มกรินแลนเทิร์นได้เข้าเผชิญหน้ากับเดสเปอโร่ แต่พ่ายแพ้ถูกจับตัวไป คิโลว๊อก ซึ่งเป็นสมาชิกเพียงคนเดียวที่หนีมาได้ ได้มุ่งหน้าไปหาจอห์นและขอร้องให้เขาไปช่วยแค๊ทม่า ซึ่งเป็นอาจารย์และคนรักเก่าของจอห์น แต่เมื่อจอห์นได้ปะทะเข้ากับเดสเปอโร่ เขาพ่ายแพ้และทำให้ไม่สามารถใช้พลังจากแหวนได้ จอห์นต้องหาทางเรียนรู้พลังจากแหวนของเขาเพื่อช่วยเหล่าจัสติสลีกให้ได้

- "A Better World" ตอนที่ 37 และ 38 ในโลกของมิติคู่ขนานกับโลกเรา มีทีมซูปเปอร์ฮีโร่ที่เหมือนจัสติสลีก ชื่อว่า จัสติสลอร์ด เนื่องจากการตายของ แฟลช ซูปเปอร์แมนของที่นี่ได้ทำการสังหารประธานาธิปดี เล็กซ์ ลูเธอร์ และภายใน 2 ปีถัดมา จัสติสลอร์ดก็ใช้กำลังเข้าปกครองทำให้โลกสงบสุขแต่ประชาชนไม่เป็นอิสระ แบทแมนของโลกนี้ตรวจเจอโลกของจัสติสลีกและต้องการจะปกครองให้เหมือนกับโลกของตัวเอง จึงวางกับดักจับพวกจัสติสลีกไว้ แล็วสวมรอยแทนเพื่อดำเนินแผนการ พวกจัสติสลีกจะหนีและสู้กับคนที่เหมือนกับตัวเองแต่โหดกว่าได้อย่างไร

- "The Terror Beyond" ตอนที่ 39 และ 40 โซโลมอน แกรนดี้หนีจากการตามล่าของกองทหารมาได้ โดยความช่วยเหลือของ ดร.เฟท และ อควอแมน เพื่อตอบแทนแกรนดี้ยอมใช้ตัวเองเป็นเครื่องสังเวยเพื่อทำพิธี ปิดประตูมิติป้องกันสัตว์ร้ายต่างมิติ บุกมาที่แอนแลนติส ด้วยความเข้าใจผิดซูเปอร์แมนและฮอว์กเกิร์ลจึงบุกเข้ามาทำลายพิธี ทำให้ทั้งหมดต้องร่วมมือกันเพื่อต่อสู้กับสัตว์ต่างมิติ

- "Eclipsed" ตอนที่ 41 และ 42 --- ยังไม่มีรายละเอียด ---

- "Hereafter" ตอนที่ 43 และ 44 พวกจัสติสลีกได้ต่อสู้กับเหล่าวายร้ายแห่งเมโทโปลิส ซูปเปอร์แมนพลาดโดนทอยแมนยิงปืนใส่ทำให้ซูปเปอร์แมนหายไป ทุกคนคิดว่าเค้าตายแล้ว โดยมีการจัดพิธีศพให้แล้วพยายามหาคนเข้ามาแทน ซึ่งมี โลโบ้ เข้ามาสมัครและทดลองร่วมทีมด้วย ส่วนซูเปอร์แมนถูกส่งข้ามเวลาไปในอีก 30,000 ปีข้างหน้า ซึ่งไม่มีมนุษย์เหลืออยู่แล้ว ซูปเปอร์แมนต้องหาทางกลับมาให้ได้ โดยความช่วยเหลือของผู้ช่วยเหลือที่ไม่น่าจะเป็นไปได้

- "Secret Society" ตอนที่ 45 และ 46 กอริล่า กร๊อด ตั้งทีมเหล่าร้ายขึ้นมาในนาม "ซีเครท โซไซตี้" ซึ่งประกอบไปด้วย พาราไซด์, ไจกันต้า, ซิเนสโทร, เดอะ เชด, เคย์เฟส และ คิลเลอร์ ฟรอสท์ เข้าต่อสู้กับ จัสติสลีก โดยกร๊อดใช้เครื่องมือทางจิต ทำให้เหล่าจัสติสลีกทะเลาะกัน จนในที่สุดทีมจัสติสลีกก็แตกต่างคนต่างไป

- "Comfort and Joy" ตอนที่ 47 เป็นตอนที่เกี่ยวกับกิจกรรมในวันคริสมาส ของสมาชิกในลีก โดยซูปเปอร์แมนได้เชิญ จอน จอนซ์ ไปที่บ้านเกิดเค้าที่สมอลวิลเพื่อฉลองกับพ่อและแม่ของซูปเปอร์แมน ส่วนกรีนแลนเทิร์นกับฮอว์กเกิร์ลก็ไปฉลองกับที่บาร์ต่างดาว ซึ่งจบงานด้วยการต่อสู้ของคนในบาร์ และความรักของทั้งคู่ แฟลชใช้เวลาในการหาของเล่นมาให้ที่บ้านเด็กกำพร้า โดยระหว่างทางถูกรบกวนโดย อัลตร้าฮิวแมนไนท์

- "Wild Cards" ตอนที่ 48 และ 49 โจ๊กเกอร์ได้จัดรายการเรียลรีตี้ทีวีขึ้นที่ลาสเวกัส โดยฝังระเบิดเวลาเอาไว้ แล้วให้พวกจัสติสลีคมาปลดชนวน โดยมีเทน,แจ็ค,ควีนและคิง จาก "รอยัลฟลัช แก๊ง" ซึ่งเป็นเหล่าผู้มีพลังพิเศษที่ถูกฝึกโดยรัฐบาล ผู้ขัดขวาง ส่วนเอชหัวหน้ากลุ่มนั่งอยู่กับโจ๊กเกอร์เพื่อออกทีวีและแสดงความสามารถที่ร้ายกาจของเธอในตอนท้าย

- "Starcrossed" ตอนที่ 50, 50 และ 52 บทสุดท้ายของฤดูกาลที่2 พวกทานากาเรี่ยน จากดาวบ้านเกิดของฮอว์กเกิร์ลเข้ามาที่โลกโดยอ้างว่าจะมาปกป้องโลกจากพวกกอนดาเนี่ยนที่จะมาบุกโลก แต่พวกจัสติสลีกไม่ยอมจึงโดนพวกทานากาเรี่ยนจับ โดยมีฮอว์กเกิร์ลช่วยในการจับตัวครั้งนี้ เนื่องจากเธอคิดว่าเธอทำเพื่อช่วยโลกและตามคำสั่งของนายพลแห่งทานากาเรี่ยนคนรักของเธอ แต่ฮอว์กเกิร์ลก็พบว่าแผนบุกโลกในครั้งนี้เป็นการทำลายโลกและใช้เป็นสะพานในการบุกดาวของกอนดาเนี่ยน ระหว่างหน้าที่กับความถูกต้องฮอว์กเกิร์ลจะเลือกอย่างไร

### [แก้] จัสติสลีก อันลิมิเด็ต ฤดูกาลที่ 1

(ฉายครั้งแรกในอเมริกา เมื่อ พ.ศ. 2547-2548)

- "Initiation" ตอนที่ 1 จัสติสลีกได้ทำการเพิ่มขนาดของทีม โดยรวบรวมฮีโร่อีกหลายสิบคนจากทั่วโลกมาเป็นสมาชิก กรีนแอร์โรว์ก็เป็นหนึ่งในนั้นแต่เค้าไม่ยอมร่วมด้วย ขากลับจากหอสังเกตุการณ์จึงขอติดยานมาร่วมกับ ทีมของ กรีนแลนเทิร์น ซูปเปอร์เกิร์ล และ กัปตันอะตอม ที่กำลังไปปฏิบัติภารกิจในเอเซีย และเมื่อกรีนแลนเทิร์นได้รับบาดเจ็บ กรีนแอร์โรว์ต้องตัดสินใจในการร่วมทีมปฏิบัติงาน

- "For the Man Who Has Everything" ตอนที่ 2 แบทแมนและสาวน้อยมหัศจรรย์ เดินทางไปที่ฐานลับของซูปเปอร์แมนที่ขั่วโลกเหนือ เนื่องจากเป็นวันเกิดของซูปเปอร์แมน เมื่อเข้าไปพวกเค้าพบซูปเปอร์แมนยืนนิ่งอยู่ในกับดักของ มองกูล ทำให้ติดอยู่ในดินแดนในฝัน ทั้งสองจึงเข้าช่วยเหลือและต่อสู้กับ มองกูล

- "Kid Stuff" ตอนที่ 3 มอร์เดรด ใช้เวทมนตร์ทำให้ผู้ใหญ่หายไปจากโลก รวมทั้งแม่ของเค้า คือ แม่มด มอร์เกน เลอ เฟย แต่หล่อนต้องการขัดขวางลูกชาย จึงร่วมมือกับจัสติสลีก และเสกให้ พวกซูปเปอร์แมนกลายเป็นเด็ก เพื่อกลับมาที่โลก หาทางทำลายเวทมนตร์

- "Hawk and Dove" ตอนที่ 4 ฝ่ายหนึ่งของสงครามแบ่งแยกดินแดนของประเทศในยุโรป กำลังได้เปรียบ เนื่องจากแอริส เทพเจ้าแห่งสงคราม ได้มอบ "ตัวทำลาย" ให้ สาวน้อยมหัศจรรย์ ร่วมทีมกับ ฮอว์กและโดฟ เพื่อหยุด "ตัวทำลาย" และหยุดสงครามครั้งนี้ก่อนจะปานปลายจนอาจจะกลายเป็นสงครามโลก

- "This Little Piggy" ตอนที่ 5 เซอร์ซี เทพเจ้าสาวได้สาป สาวน้อยมหัศจรรย์ให้กลายเป็นหมู และหายตัวไป แบทแมนและซาทันน่าจึงต้องหาทางช่วยเหลือ สุดท้าย เซอร์ซี ให้แบทแมนยอมทำ "เรื่องบางอย่าง" ที่นางต้องการเพื่อแลกกับการถอนคำสาป เค้าจะทำอย่างไร

- "Fearful Symmetry (AKA Galatea)"" ตอนที่ 6 ซูเปอร์เกิร์ลเกิดฝันประหลาดเกี่ยวกับเหตุการณ์ต่างๆและเธอพบว่าองค์กร "แคดมัส" ได้โคลนนิ่งเธอและสร้าง "กาลาเทีย" ขึ้นมาในระหว่างที่เธอพักรักษาตัว ซูเปอร์เกิร์ลจะต้องสู้กับคนที่มีพลังเท่าเธอหรือาจจะเหนือกว่าเธอซะด้วยซ้ำ

- "The Greatest Story Never Told" ตอนที่ 7 บูสเตอร์โกลด์พยายามที่จะทำความดีและสร้างชื่อเสียง แต่กลับได้รับงานเล็กๆให้ชี้ทางให้คนหนี แต่แล้วเขาได้เรียนรู้ว่าการทำความดีไม่จำเป็นต้องมีคนนิยมชมชอบเสมอไป

- "The Return" ตอนที่ 8 อมาโซ่กลับมาที่โลกโดยมีเป้าหมายที่จะกำจัดเล็กซ์ ลูเธอร์ เหล่าจัสติสลีกจึงหาทางช่วยเล็กซ์และพยายามกำจัดอมาโซ่ ที่ตอนนี้แข็งแกร่งยิ่งกว่าแต่ก่อนเพราะผ่านการเรียนรู้มาทั่วจักรวาล

- "Ultimatum" ตอนที่ 9

- "Dark Heart" ตอนที่ 10 เกิดมีสิ่งมีชีวิตต่างดาวลึกลับอยู่บนโลก มีนเริ่มกัดกินและทำลายสิ่งต่างๆ เหล่าจัสติสลีกจึงต้องรวบรวมกำลังพลทั้งหมดและหยุดยั้งมันให้ได้

- "Wake the Dead" ตอนที่ 11 นักศึกษามหาวิทยาลัย 4 คนเกิดปลุกชีพให้แกรนดี้ฟื้นคืนชีพขึ้นมาโดยบังเอิญ เหล่าจัสติสลีกพบว่ามีคนคนเดียวที่จะหยุดยั้งเขาได้คือฮอคว์เกิร์ล ที่ตอนนี้ไปอยู่กับดร.เฟท

- "The Once and Future Thing, Part 1: Weird Western Tales" ตอนที่ 12 "โครโนส" วายร้ายซึ่งสามารถเดินทางข้ามกาลเวลาได้เดินทางมาขโมยของชิ้นหนึ่งจากสภายุติธรรม สาวน้อยมหัศจรรย์, แบทแมนและกรีนแลนเทิร์นตามเขาไปและพบว่าพวกเขามาอยู่ในยุคตะวันตก ซึ่งที่นั่นพวกเขาได้พบกับฮีโร่ตะวันตกของ DC และต้องสู้กับพวกโจรที่จับตัวโครโนสไปโดยมีอาวุธล้ำสมัยมากมาย

- "The Once and Future Thing, Part 2: Time Warped" ตอนที่ 13 ต่อจากตอนที่แล้วหลังจากที่โครโนสถูกช่วยมาเขาก็หนีไปอนาคต ซึ่งพวกสภายุติธรรมได้เดินทางไปที่นั่นและได้พบกับจัสติสลีกในอนาคต ซึ่งจอห์นได้พบกับวอร์ฮอคว์ ลูกชายของตนกับฮอคว์เกิร์ล เมื่อกาลเวลาเริ่มสับสนเพราะสิ่งที่โครโนสได้กระทำ เหล่าจัสติสลีกต้องหาตัวโครโนสให้เร็วที่สุด ก่อนที่กาลเวลาจะสูญเสียไปตลอดกาล

### [แก้] จัสติสลีก อันลิมิเด็ต ฤดูกาลที่ 2

(ฉายครั้งแรกในอเมริกา เมื่อ พ.ศ. 2548)

- "The Cat and the Canary" ตอนที่ 14

- "The Ties That Bind (AKA Miracles Happen)" ตอนที่ 15

- "The Doomsday Sanction" ตอนที่ 16

- "Task Force X" ตอนที่ 17

- "The Balance" ตอนที่ 18 ฟิลิกซ์ ฟัสท์ ซึ่งถูกขังอยู่ในกระจกได้หนีออกมาโดยใช้ชุดเกราะทรงพลัง บุกไปยังทาร์ทารัสและจับตัวฮาเดสไว้ เพื่อสมดุลของเหล่าเทพสาวน้อยมหัศจรรย์จึงได้รับงานให้ไปช่วยฮาเดสออกมา สาวน้อยมหัศจรรย์ได้พาฮอคว์เกิร์ลไปด้วยเพราะเชื่อว่าอาวุธของเธอจะต้านเวทมนตร์ได้ ถึงแม้ว่าทั้งสองจะไม่ค่อยลงรอยก็ตาม

- "Double Date" ตอนที่ 19

- "Clash" ตอนที่ 20 กัปตันมาร์เวลถูกเข้าใจผิดว่าสนับสนุนเล็กซ์ ลูเธอร์ในการเลือกตั้ง และเมื่องานเปิดเมืองแห่งใหม่ซูเปอร์แมนก็เชื่อว่าเล็กซ์วางแผนจะสังหารผู้คนโดยใช้ระเบิด แต่กัปตันมาร์เวลไม่เชื่อทั้งสองเลยต่อสู้กัน

- "Hunter's Moon (AKA Mystery in Space)" ตอนที่ 21

- "Question Authority" ตอนที่ 22

- "Flashpoint" ตอนที่ 23

- "Panic in the Sky" ตอนที่ 24 ต่อจากตอนที่แล้ว หลังจากที่ปืนใหญ่ของจัสติสลีกยิงลงมาบนโลก แคดมัสได้ใช้อำนาจของตนให้กาลาเทียและอัลติเม็นมุ่งหน้าไปยังสภายุติธรรมและทำลายทุกคนให้หมด

- "Divided We Fall" ตอนที่ 24

- "Epilogue" ตอนที่ 24

### [แก้] จัสติสลีก อันลิมิเด็ต ฤดูกาลที่ 3

(ฉายครั้งแรกในอเมริกา เมื่อ พ.ศ. 2548-2549)

- "I Am Legion" ตอนที่ 27
- "Shadow of the Hawk" ตอนที่ 28 ชายหนุ่มที่เป็นแฟนคลับของฮอคว์เกิร์ล คาร์เตอร์ ฮอลล์ ได้ติดตามฮอคว์เกิร์ลและนัดเธอไปดูโบราณสถานแห่งหนึ่ง แต่เมื่อไปถึงเขาได้เปิดเผยว่าเขาเชื่อว่าตัวเองคือฮอคว์แมน ซึ่งเป็นคู่รักของฮอคว์เกิร์ลเมื่อชาติก่อน

- "Chaos at the Earth's Core" ตอนที่ 29 \

- "To Another Shore" ตอนที่ 30

- "Flash and Substance" ตอนที่ 31 โอไรออนเกิดสงสัยในความโด่งดังของแฟลช เมื่อเขาไปเปิดพิพิธภัณฑ์ของตัวเอง วายร้าย 3 คนก็เข้ามาทำร้ายแฟลช

- "Dead Reckoning" ตอนที่ 32

- "Patriot Act" ตอนที่ 33 ผู้การเวดขโมยเซรุ่มสุดยอดทหารมาจากแคดมัสและใช้มันเปลี่ยนร่างและเข้าไปทำร้ายพวกจัสติสลีกเพราะเชื่อว่าพวกจัสติสลีกเป็นภัยต่อมนุษยชาติ

- "The Great Brain Robbery" ตอนที่ 34 ดร.เฟทตัดสินใจจะลองเชื่อมต่อสมองของแฟลงเพื่อหาดูว่ากร็อดอยู่ที่ไหน ขณะเดียวกันเล็กซ์ก็ได้ใช้อุปกรณ์เพื่อหวังต่อความคิดของกรอดเข้าไปในสมองตน ปรากฏว่าเมื่อทั้งสองทำงานทำให้ความคิดของเล็กซ์และแฟลชสลับกัน เล็กซ์ได้ใช้ความเร็วของแฟลชและหาทางหนีออกจากสภา ขณะที่แฟลชในร่างเล็กซ์ต้องหาทางตามน้ำเพื่อไม่ให้ใครจับได้

- "Grudge Match" ตอนที่ 35 wemen super heros are fighting

- "Far From Home" ตอนที่ 36

- "Ancient History" ตอนที่ 37

- "Alive" ตอนที่ 38 ลูเธอร์เรียกประชุมกลุ่มของตนและเสนอให้ไปหาเบรนนิแอคและหาทางชุบชีวิตเขาขึ้นมา เมื่อไปถึงปรากฏว่าคนที่เขาชุบชีวิตมาไม่ใช่เบรนนิแอค แต่เป็นดาร์คไซด์ เมื่อดาร์คไซด์ทำลายพวก

- "Destroyer" ตอนที่ 39

## [แก้] ดีวีดี

- ดีวีดีฤดูกาลที่ 1 ของตัสติสลีก วางจำหน่ายในรูปแบบโซนหนึ่ง ในวันที่ 21 มีนาคม ค.ศ. 2006 บรรจุสี่แผ่นพร้อมส่วนเสริมพิเศษเป็นความคิดเห็นผู้กำกับและบทสัมภาษณ์
- ดีวีดีฤดูกาลที่ 2 ของตัสติสลีก วางจำหน่ายในรูปแบบโซนหนึ่ง ในวันที่ 20 มิถุนายน ค.ศ. 2006 บรรจุสี่แผ่น
- ในประเทศไทยมีวางขายเฉพาะวีซีดี เฉพาะ 12 ตอน 3 แผ่นเท่านั้น (แผ่นละ 4 ตอน) จัดจำหน่ายโดย บริษัท แคททาลิสท์ อัลลานแอนซ์ ประเทศไทย จำกัด

## [แก้] แหล่งข้อมูลอื่น

- เว็บทางการ ((อังกฤษ))

ดึงข้อมูลจาก "http://th.wikipedia.org../../../%E0%B8%88/%E0%B8%B1/%E0%B8%AA/%E0%B8%88%E0%B8%B1%E0%B8%AA%E0%B8%95%E0%B8%B4%E0%B8%AA%E0%B8%A5%E0%B8%B5%E0%B8%81.html".

หมวดหมู่: จัสติสลีก | การ์ตูนอเมริกัน | การ์ตูนทีวีแอนิเมชัน

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Български
- English
- Español
- עברית
- Italiano
- Polski
- Português